laion/Wikipedia-Exotic huggingface dataset:
ტასო აბაშიძე

ტასო (ანასტასია) ვასილის ასული აბაშიძე (დ. 29 მარტი [ ძვ. სტ. 17 მარტი], 1881, თბილისი — გ. 15 სექტემბერი, 1958, იქვე) — ქართველი მსახიობი. საქართველოს სსრ სახალხო არტისტი (1943). ვასო აბაშიძისა და მაკო საფაროვ-აბაშიძის ქალიშვილი. განათლება პარიზში ედ. შავანიას მუსიკალური დეკლამაციის სასწავლებელში მიიღო. სადებიუტო როლი 1899 წელს ითამაშა (მაშო, აზიანის „ფული და ხარისხი“) და თბილისის დრამატულ დასში ჩაირიცხა. 1921–1925 წლებში რუსთაველის სახელობის თეატრში მოღვაწეობდა, 1926–1927 — ჭიათურის თეატრში, 1933–1948 — მარჯანიშვილის სახელობის თეატრში. განასახიერა 100-მდე როლი. აღსანიშნავია მისი გაიანე (ალექსანდრე სუმბათაშვილ-იუჟინის „ღალატი“), ნუცა (ვალერიან გუნიას „აღლუმი“), ბეატრიჩე (უილიამ შექსპირის „აურზაური არაფრის გამო“), დირინა (მოლიერის „ტარტიუფი“), ჟიზეფი (ბაიარისა და ვანდერბურხის „პარიზელი ბიჭი“). მონაწილეობდა ოპერეტებსა და საოპერო სპექტსკლებშიც, მღეროდა კარმენის (ჟორჟ ბიზეს „კარმენი“), ქერუბინოს (ვოლფგანგ ამადეუს მოცარტის „ფიგაროს ქორწინება“), ბეტინას (ოდრანის „მასკოტა“), პერიკოლას (ჟაკ ოფენბახის „მოჭიკჭიკე ჩიტები“ — „პერიკოლა“) და სხვა პარტიებს. დაკრძალულია მწერალთა და საზოგადო მოღვაწეთა დიდუბის პანთეონში. ქართული საბჭოთა ენციკლოპედია, ტ. 1, თბ., 1975. — გვ. 21. ცუცქირიძე შ., ენციკლოპედია „საქართველო“, ტ. 1, თბ., 1997. — გვ. 25. დადიანი შ., ტასო აბაშიძე, ტფ. 1924; ზ. ბაბუნაშვილი, თ. ნოზაძე, "მამულიშვილთა სავანე", გვ. 23, თბ., 1994 ↑ საქართველოს ბიოგრაფიული ლექსიკონი — ტასო აბაშიძე
წუნდის ტბა

წუნდის ტბა — მეწყრული წარმოშობის ტბა საქართველოში, ასპინძის მუნიციპალიტეტში. მდებარეობს მდინარე მტკვრის მარჯვენა მხარეს, ზღვის დონიდან 1539 მ სიმაღლეზე. განფენილია თმოგვის ციხესიმაგრის ნანგრევების სიახლოვეს. სარკის ფართობი — 0,034 კმ², აუზის ფართობი 1,8 კმ². საშუალო სიღრმე 6,6 მ, მაქსიმალური სიღრმე 10,8 მ. წყლის მოცულობა 284 ათ. მ³. ტბის ქვაბული წარმოქმნილია ახალქალაქის ლავური პლატოს დასავლეთი პერიფერიის დამეწყვრის შედეგად მდინარე მტკვრის ხეობაში. წარსულში ტბა აფეთქების კრატერად ანუ მაარად მიაჩნდათ. საზრდოობს თოვლის, წვიმისა და მიწისქვეშა წყლით. ტბა გაუდინარი და მტკნარია. აქვს მიწისქვეშა ჩამონადენი. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 214. ↑ 2.0 2.1 Апхазава И. С. Озера Грузии. Тбилиси: Мецниереба, 1975. 181 с. ↑ ლევან მარუაშვილი.. საქართველოს ფიზიკური გეოგრაფია. თბილისი, საქართველო: ცოდნა, გვ. 64, თბ. 1964.
მემედ აბაშიძე

მემედ იბრაჰიმის ძე აბაშიძე, მემედ-ბეგი (დ. 18 იანვარი, 1873, ბათუმი — გ. 1937) — ქართველი საზოგადო მოღვაწე, მწერალი, პუბლიცისტი. სანჯაყ-ბეგ აბაშიძეთა შთამომავალი. სტალინური რეპრესიების მსხვერპლი. დაწყებითი განათლება მიიღო ქართველთა შორის წერა-კითხვის გამავრცელებელი საზოგადოების ბათუმის სკოლაში. მამის ხელმძღვანელობით დაეუფლა არაბულ, სპარსულ და თურქულ ენებს. სამოღვაწეო ასპარეზზე გამოვიდა XX საუკუნის დასაწყისში. სისტემატურად ბეჭდავდა პუბლიცისტურ წერილებს ქართულ პრესაში. აქტიურად იბრძოდა მუსლიმან ქართველთა ეროვნული თვითშეგნების ამაღლებისა და საქართველოს ერთიანობისათვის, რის გამოც რამდენიმეჯერ დააპატიმრეს და გადაასახლეს. 1917 წელს დაბრუნდა ბათუმში. ხელმძღვანელობდა ქართველ მუსლიმანთა საქველმოქმედო საზოგადოებას. 1918 წელს პროტესტით შეხვდა აჭარაში შემოსულ თურქებს, რისთვისაც დააპატიმრეს და ტრაპიზონის ციხეში ჩასვეს. საპატიმროდან გაიქცა, ჩამოვიდა თბილისში და სათავეში ჩაუდგა „სამუსლიმანო საქართველოს განმათავისუფლებელ კომიტეტს“. 1919 –1921 წლებში რედაქტორობდა გაზეთ „სამუსლიმანო საქართველოს“. მონაწილეობდა აჭარაში საბჭოთა ხელისუფლების დამყარებისათვის ბრძოლაში. იყო საოლქო რევკომის წევრი, მუშაობდა სხვადასხვა საპასუხისმგებლო თანამდებობაზე. ქართულად თარგმნა ომარ ხაიამის, ნამიქ ქემალის ნაწარმოებები. ავტორია რამდენიმე მოთხრობისა. თბილისში არსებობს მისი სახელობის ქუჩა. გერსამია ს., მემედ აბაშიძე. ბიოგრაფიული ნარკვევი, ბათ., 1960; სურგულაძე ა., ქართული საბჭოთა ენციკლოპედია, ტ. 1, თბ., 1975. — გვ. 20-21. სურგულაძე ა., ენციკლოპედია „საქართველო“, ტ. 1, თბ., 1997. — გვ. 24. მემედ აბაშიძე
დავიდ ვილია

დავიდ ვილია სანჩესი, (ესპ. David Villa Sánchez; 3 დეკემბერი, 1981; ლანგრეო, ესპანეთი) — ესპანელი ფეხბურთელი, თავდამსხმელი. 2010 წლის მსოფლიო ჩემპიონი და 2008 წლის ევროპის ჩემპიონი, ფიფა-ს კონფედერაციის თასის 2013 წლის ვიცე-ჩემპიონი და 2009 წლის ბრინჯაოს პრიზიორი ესპანეთის ეროვნული ნაკრების შემადგენლობაში. 2006 წლის გერმანიისა და 2014 წლის ბრაზილიის მსოფლიო ჩემპიონატების მონაწილე. მეტსახელად ელ გუახე (ბავშვი ასტურიულად). მიუხედავად ბავშვობაში გადატანილი უმძიმესი ტრავმისა, მან თავისი პროფესიონალური კარიერა ხიხონის „სპორტინგში“ დაიწყო. 2 სეზონის შემდეგ, ვილია „რეალ სარაგოსაში“ გადავიდა, სადაც მას ლა ლიგის დებიუტი ჰქონდა და პირველი სერიოზული ტიტულები — ესპანეთის თასი და ესპანეთის სუპერთასი მოიგო. კატალონიურ კლუბში გადასვლამდე, ვილია „ვალენსიაში“ თამაშობდა. ვილია 2008 წლის ევროპის ჩემპიონატისა და ესპანეთის ეროვნული ნაკრების ყველა დროის საუკეთესო ბომბარდირია. სარაგოსა:(2) ესპანეთის თასი: 2003/04 ესპანეთის სუპერთასი: 2004 ვალენსია:(1) * ესპანეთის თასი: 2007/08 ბარსელონა:(8) ესპანეთის ლა ლიგა: 2010/11, 2012/13, ესპანეთის თასი: 2011/12 ესპანეთის სუპერთასი: 2010, 2011 უეფა-ს ჩემპიონთა ლიგა: 2010/11 უეფა-ს სუპერთასი: 2011 ფიფა-ს მსოფლიო საკლუბო ჩემპიონატი: 2011 ატლეტიკო მადრიდი:(1) ესპანეთის ლა ლიგა: 2013/14 ესპანეთის ეროვნული ნაკრები:(2) ევროპის საფეხბურთო ჩემპიონატი: 2008 მსოფლიო საფეხბურთო ჩემპიონატი: 2010 შეგიძლიათ იხილოთ მედიაფაილები თემაზე „დავიდ ვილია“ ვიკისაწყობში. ს.კ. „ბარსელონას“ პროფილი BDFutbol-ის პროფილი ეროვნული ნაკრების მონაცემები Transfermarkt-ის პროფილი დავიდ ვილია — ფიფას ჩანაწერი[დაარქივებული] ოფიციალური საიტი დაარქივებული 2013-07-12 საიტზე Wayback Machine. დავიდ ვილია Twitter-ზე ↑ Чемпион мира и Европы по футболу Вилья объявил о завершении карьеры// ТАСС, 13 ноября. Испанский нападающий японского «Виссел Кобе» Давид Вилья, становившийся чемпионом мира и Европы по футболу в составе национальной команды, объявил о завершении карьеры по окончании сезона в чемпионате Японии. Об этом Вилья заявил на специальной пресс-конференции. დაარქივებულია ორიგინალიდან. დაარქივების თარიღი: 13 ნოემბერი, 2019. წყარო: Sportmail.ru. წაკითხვის თარიღი: 13 ნოემბერი, 2019. ↑ David Villa in the World Cups// Information about David Villa and his performace in the FIFA Soccer World Cup. Profile with general and detailed stats and data that include National Team, total games, goals and cards and full list of matches played. დაარქივებულია ორიგინალიდან. დაარქივების თარიღი: 13 ნოემბერი, 2019. წყარო: the Soccer World Cups. წაკითხვის თარიღი: 13 ნოემბერი, 2019.
სანტა-კრუსის დეპარტამენტი

სანტა-კრუსი — ბოლივიის ერთ-ერთი დეპარტამენტი, უდიდესი ქვეყნის ცხრა დეპარტამენტს შორის. მისი ფართობი 370,621 კმ²-ია. ესაზღვრება ბრაზილიას და პარაგვაის. 2005 წლის მონაცემებით, მოსახლეობა შეადგენდა 2 433 602 ადამიანს. დედაქალაქია სანტა-კრუს-დე-ლა-სიერა. დეპარტამენტი უმდიდრესია ბოლივიაში, აქ მდებარეობს ბუნებრივი გაზის უზარმაზარი მარაგები. სანტა-კრუსის დეპარტამენტი თავის მხრივ იყოფა 15 პროვინციად. Santa Cruz Travel Guide დაარქივებული 2011-10-08 საიტზე Wayback Machine. Weather in Santa Cruz დაარქივებული 2012-11-14 საიტზე Wayback Machine. კოორდინატები: 18°25′05″S 65°20′42″W﻿ / ﻿18.418° ს. გ. 65.345° დ. გ.﻿ / -18.418; -65.345
ტარიხას დეპარტამენტი

ტარიხა — ბოლივიის ერთ-ერთი დეპარტამენტი. მდებარეობს ქვეყნის სამხრეთ-აღმოსავლეთ ნაწილში და ესაზღვრება არგენტინასა და პარაგვაის. მისი ფართობი 37.623 კმ²-ია. 2001 წლის მონაცემებით, დეპარტამენტში ცხოვრობდა 391,226 ადამიანი. დედაქალაქია ტარიხა. მოლაპარაკეთა რაოდენობის მხრივ, ყველაზე გავრცელებული ენაა ესპანური, შემდეგ კეჩუა, აიმარა და გუარანი. დეპარტამენტი თავის მხრივ დაყოფილია ხუთ პროვინციად და ერთ ავტონომიურ რეგიონად. "Tarija", Travel Guide დაარქივებული 2012-02-27 საიტზე Wayback Machine. Weather in Tarija დაარქივებული 2011-04-10 საიტზე Wayback Machine. Bolivian Music and Web Varieties დაარქივებული 2006-08-21 საიტზე Wayback Machine. კოორდინატები: 21°35′ ს. გ. 63°50′ დ. გ.﻿ / ﻿21.583° ს. გ. 63.833° დ. გ.﻿ / -21.583; -63.833
ტრინიდადი (ბოლივია)

ტრინიდადი, ოფიციალურად ლა-სანტისიმა-ტრინიდადი — ქალაქი ბოლივიაში, ბენის დეპარტამენტის დედაქალაქი. 2010 წლის მონაცემებით, მოსახლეობა შეადგენს 130 000 ადამიანს. ქალაქი დაარსდა 1686 წელს. 1769 წელს ის ცხრა მილის მოშორებით გადაადგილდა იქ, სადაც ის დღეს მდებარეობს. თავდაპირველად, ქალაქი მდინარე მამორეზე მდებარეობდა, გადაადგილება სწორედ მდინარის წყლით ხშირმა დატბორვებმა განაპირობა. ამჟამად მდებარეობს ბენის დეპარტამენტის სერკადოს პროვინციაში. ქალაქი ბოლივიის ტროპიკებშია გაშენებული, რის გამოც კლიმატი წელიწადის უმეტეს დროს ცხელი და ტენიანია. ტრინიდადი ცნობილია როგორც მოტოციკლების ქალაქი, რადგან ეს ტრანსპორტი აქ გადაადგილების ყველაზე გავრცელებულ საშუალებას წარმოადგენს. დღისით თუ ღამით, მოტოცილკის ხმას ყველგან გაიგონებთ. ბოლივიის ქალაქების სია Trinidad Travel Guide დაარქივებული 2012-02-27 საიტზე Wayback Machine. Weather in Trinidad დაარქივებული 2010-09-09 საიტზე Wayback Machine. Bolivian Yellow Pages Trinidad
ბოლივიის ეროვნული პარკების სია

წარმოდგენილია ბოლივიის ეროვნული პარკების სია 2008 წლის მონაცემებით: აგუარაგუეს ეროვნული პარკი ამბოროს ეროვნული პარკი კარასკოს ეროვნული პარკი კოტაპატის ეროვნული პარკი ინიაოს ეროვნული პარკი ისიბორო-სეკურეს ეროვნული პარკი კაა-ლიას ეროვნული პარკი მადიდის ეროვნული პარკი ნოელ-კემპფ-მერკადოს ეროვნული პარკი ოტუკისის ეროვნული პარკი სახამის ეროვნული პარკი ტოროტოროს ეროვნული პარკი ტუნარის ეროვნული პარკი ბოლივიის ეროვნული პარკები დაარქივებული 2016-03-04 საიტზე Wayback Machine.
ივანე (ვანიკო) აბაშიძე

ივანე (ვანიკო) დავითის ძე აბაშიძე (დ. 29 იანვარი [ძვ. სტ. 17 იანვარი], 1896, ქუთაისი — გ. 1937) — ქართველი მსახიობი. მსახიობ დოდო აბაშიძის მამა. სწავლობდა თბილისის კონსერვატორიაში (1920–1922), აკაკი ფაღავას დრამატულ სტუდიაში (1922–1926). 1924–1936 იყო რუსთაველის სახელობის თეატრის მსახიობი. განასახიერა სოლომონ მორბელაძის (სერგო კლდიაშვილის „შემოდგომის აზნაურები“ დავით კლდიაშვილის მოთხრობების მიხედვით), იბრაჰიმის (სანდრო შანშიაშვილის „ანზორი“, ვსევოლოდ ივანოვის „ჯავშნოსან 14-69-ის“ მიხედვით) და სხვა სახასიათო და კომედიური როლები. დადგა შალვა დადიანის „ნინოშვილის გურია“ (ეგნატე ნინოშვილის მოთხრობების მიხედვით), სერგო კლდიაშვილის „შემოდგომის აზნაურები“, გრიგოლ ბუხნიკაშვილის „ნაბიჭვარი“ (ვასილ შკვარკინის კომედია „სხვისი ბავშვის“ მიხედვით). საქართველოს სსრ-ის დამსახურებული არტისტი (1934). ე. წ. შინაგან საქმეთა სახალხო კომისარიატის (შინსახკომი) „დიდი სამეული“-ს განკარგულებით დახვრეტილ იქნა 1937 წელს. სიკვდილის შემდეგ რეაბილიტირებულია. ქართული საბჭოთა ენციკლოპედია, ტ. 1, თბ., 1975. — გვ. 20. ცუცქირიძე შ., ენციკლოპედია „საქართველო“, ტ. 1, თბ., 1997. — გვ. 22. ივანე (ვანიკო) აბაშიძე — საქართველოს ბიოგრაფიული ლექსიკონი
ვილდის ციხე

ვილდის ციხე – გვიანი შუა საუკუნეების ციხესიმაგრე შიდა ქართლში, მდებარეობს ერედვის მუნიციპალიტეტის სოფელ ვილდის ჩრდილოეთით 4 კმ-ზე. ნაგებია დიდი ზომის ფიქალით, გამოყენებულია კლდის ქანებიც. წყობა მშრალია. ციხე გეგმით ოვალურია, სამხრეთ-დასავლეთით ჩართულია სწორკუთხა კოშკი. ციხეში შესასვლელი სამხრეთ კედელშია მოთავსებული. მის მარჯვნივ, ციხის კედლის გარეთ შემორჩენილია ციხის სწორკუთხა სათავსის ნანგრევები. კედლების სიმაღლე დაახლოებით 1-2 მეტრს აღწევს. გალავნის შიგნით ერთმანეთის მიჯრით განლაგებულია გეგმით სწორკუთხა სათავსები. ციხის ცენტრალურ ნაწილში შემორჩენილია ეკლესიის ნანგრევები. იკითხება აფსიდა და კონქის მცირე ნაწილი, აგრეთვე ჩრდილოეთი, სამხრეთი და დასავლეთი კედლების ფრაგმენტები. ეკლესიაში მიწის დონე აწეულია. შიდა ქართლი, პატარა და დიდი ლიახვის ხეობების არქიტექტურული მემკვიდრეობა (ცხინვალის რაიონი), თბ. 2002 წ. გვ. 74-75
რექომის ციხე

რექომის ციხე – გვიანი შუა საუკუნეების ციხესიმაგრე შიდა ქართლში, მდებარეობს გორის მუნიციპალიტეტში. მაღალ მთაზე აშენებული ციხე ნაგები იყო ფლეთილი ქვის მშრალი წყობით. შემორჩენილია ციხის ჩრდილოეთი კედლის მცირე ნაწილი და ციხის შიდა სათავსის ნანგრევები. დანარჩენი კედლები განადგურებულია. შიდა ქართლი, პატარა და დიდი ლიახვის ხეობების არქიტექტურული მემკვიდრეობა (ცხინვალის რაიონი), თბ. 2002 წ. გვ. 155
სათიხარის ციხე

სათიხარის ციხე – XVIII საუკუნის ციხესიმაგრე შიდა ქართლში, მდებარეობს ერედვის მუნიციპალიტეტის სოფელ სათიხართან. ნაგებია სხვადასხვა ზომის ფლეთილი ქვით დუღაბზე. ალაგ-ალაგ წყობა შევსებულია წვრილი ქვით. ციხე გეგმით სწორკუთხედს წარმოადგენს, კუთხეებში ცილინდრული კოშკებით. ჩრდილო-დასავლეთი და სამხრეთ-დასავლეთი კოშკები უკეთეს მდგომარეობაშია, დანარჩენი ორი ძლიერ დაზიანებულია. ციხიდან შემორჩენილია დასავლეთი, სამხრეთი და ნაწილობრივ აღმოსავლეთი კედლები. ციხესტან მისასვლელი ჩრდილოეთიდანაა. შიდა ქართლი, პატარა და დიდი ლიახვის ხეობების არქიტექტურული მემკვიდრეობა (ცხინვალის რაიონი), თბ. 2002 წ. გვ. 156-157
Five Live (EP)

Five Live — საკონცერტო ჩანაწერებისგან შედგენილი EP. გამოვიდა 1993 წელს. მასში შეტანილია 6 სიმღერა, ჯორჯ მაიკლის, ჯგუფ Queen-ისა და ლიზა სტენსფილდის შესრულებით. მათი ნაწილი შესრულდა ფრედი მერკურის ხსოვნის კონცერტის ფარგლებში, 1992 წლის 20 აპრილს, უემბლის სტადიონზე. Somebody to Love (ფრედი მერკური) – 5:17 Queen და ჯორჯ მაიკლი Killer (ადამ ტინლი/სილი) – 5:58 ჯორჯ მაიკლი Papa Was a Rollin' Stone (ნორმან უიტფილდი/ბარეტ სტრონგი) – 5:24 ჯორჯ მაიკლი These Are the Days of Our Lives (Queen) – 4:43 Queen, ჯორჯ მაიკლი, ლიზა სტენსფილდი Calling You (Bob Telson) – 6:17 ჯორჯ მაიკლი Dear Friends (ბრაიან მეი) – 1:07 (მხოლოდ რამდენიმე გამოცემა) Queen-ის 1974 წლის სტუდიური ჩანაწერი ინფორმაცია გამოცემის შესახებ ↑ Allmusic review ↑ 2.0 2.1 2.2 2.3 2.4 2.5 2.6 Peak positions. Retrieved 4 მაისი 2011. ↑ Top Albums/CDs – Volume 57, No. 18, 15 მაისი 1993. Retrieved 4 მაისი 2011. ↑ Les "Charts Runs" de chaque Album Classé დაარქივებული 2010-12-28 საიტზე Wayback Machine. . Retrieved 4 მაისი 2011. ↑ Charts.de – George Michael And Queen with Lisa Stansfield – Five Live. Retrieved 1 ივნისი 2011. ↑ უნგრეთის ალბომების ჩარტი. Retrieved 4 მაისი 2011. ↑ The Irish Charts დაარქივებული 21 July 2011 საიტზე Wayback Machine. . Retrieved 4 მაისი 2011. ↑ George Michael albums sales ranking. Retrieved 4 მაისი 2011. ↑ ესპანეთის ალბომების ჩარტი დაარქივებული 2011-07-08 საიტზე Wayback Machine. . Retrieved 4 მაისი 2011. ↑ Top 75 Releases. Retrieved 4 მაისი 2011. ↑ Billboard albums. Retrieved 4 მაისი 2011. ↑ Austrian album certifications – George Michael – Five Live გერმანულად. IFPI ავსტრია. შეიყვანეთ George Michael ველში Interpret. შეიყვანეთ Five Live ველში Titel. აირჩიეთ album ველში Format. დააწკაპუნეთ ღილაკზე Suchen ↑ Les Certifications depuis 1973 French. Syndicat National de l'Édition Phonographique. ციტირების თარიღი: მარტი 3, 2016. ↑ ოქროს/პლატინის მონაცემთა ბაზა (George Michael; 'Five Live') გერმანულად. ფედერალური მუსიკალური ინდუსტრიის ასოციაცია. ↑ Dutch album certifications – George Michael – Five Live ჰოლანდიურად. ჰოლანდიის გამოსახულების და მუსიკალური მატარებლების პროდიუსერების და იმპორტიორების ასოციაცია. ↑ ოფიციალური შვეიცარიული ჩარტების და მუსიკის საზოგადოება: ჯილდოები (George Michael; 'Five Live'). Hung Medien. ↑ British album certifications – George Michael – Five Live. ბრიტანეთის ფონოგრამების მწარმოებლების ასოციაცია. შეიყვანეთ Five Live ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ Ask Billboard. დაარქივებულია ორიგინალიდან — 19 სექტემბერი 2014. ციტირების თარიღი: 18 მაისი 2016.. Billboard.com. ↑ American album certifications – George Michael – Five Live. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
The A–Z of Queen, Volume 1

The A–Z of Queen, Volume 1 — ინგლისური როკ ჯგუფ Queen-ის სიმღერების 2007 წლის კრებული. იგი წარმოადგენს 2 დისკიან გამოცემას, რომელიც მხოლოდ ქსელებში Wal-Mart და Amazon.com ვრცელდებოდა. მეორე დისკი წარმოადგენს DVD ჩანაწერს. ვიდეორგოლებს შორის არის პოლ როჯერსის გამოსვლები ჯგუფთან, პროექტის Queen + Paul Rodgers (2005) ფარგლებში. A Kind of Magic (როჯერ ტეილორი) Another One Bites the Dust (ჯონ დიკონი) Bohemian Rhapsody (ფრედი მერკური) Bicycle Race (მერკური) I Want It All (სინგლის ვერსია) (ბრაიან მეი)) Crazy Little Thing Called Love (მერკური) Don't Stop Me Now (მერკური) Fat Bottomed Girls (სინგლის ვერსია) (მეი) Flash (სინგლის ვერსია) (მეი) Innuendo (Queen) Good Old-Fashioned Lover Boy (მერკური) A Kind of Magic (ვიდეოდან Greatest Video Hits 2) Another One Bites the Dust (ვიდეოდან Queen on Fire - Live at the Bowl) Bohemian Rhapsody (ვიდეოდან Greatest Video Hits 1) I Want It All (ვიდეოდან Return of the Champions) Crazy Little Thing Called Love (ვიდეოდან Queen at Wembley) Don't Stop Me Now (ვიდეოდან Greatest Video Hits 1) Fat Bottomed Girls (ვიდეოდან Return of the Champions) Innuendo (პრომო ვიდეო ალბომიდან Innuendo) უემბლის სტადიონის კონცერტის მიმოხილვები (ვიდეოდან Queen at Wembley) ინფორმაცია ალბომის შესახებ ↑ http://www.allmusic.com/album/the-a-z-of-queen-vol-1-mw0000790498
ხანჩალი

ხანჩალის ტბა — ტბა სამხრეთ საქართველოში, ნინოწმინდის მუნიციპალიტეტში. მდებარეობს ჯავახეთის ვულკანური მთიანეთის ცენტრალურ ნაწილში, ზღვის დონიდან 1928 მ სიმაღლეზე. სარკის ფართობი 13,3 კმ², აუზის ფართობი 182 კმ². უდიდესი სიღრმე 0,8 მ, წყლის მოცულობა 6,4 მლნ. მ³. საზრდოობს თოვლის, წვიმისა და მიწისქვეშა წყლით. წყლის მაქსიმალური დონე გაზაფხულის ბოლოსაა, მინიმალური — თებერვლის ბოლოს. ქვაბული წარმოქმნილია სინკლინური ჩადაბლების ლავური ნაკადით გადაგუბვის შედეგად. ტბის აუზი, განსაკუთრებით მისი სამხრეთ ნაწილი, ხასიათდება საკმაოდ მჭიდრო ჰიდროგრაფიული ქსელით. სამხრეთიდან და სამხრეთ-აღმოსავლეთიდან ტბას უერთდება ათამდე მცირე შენაკადი, რომელთა ჩამონადენი მცირდება ზაფხულში, მაგრამ არ შრება. აუზის ჩრდილო ნაწილი, რომელიც მოიცავს უფრო დიდ ტერიტორიას, არ ხასიათდება მუდმივი შენაკადების დიდი რაოდენობით. აუზში მრავლად არის წყაროები, რომლებიც ასაზრდოებენ ტბის შენაკადებს. ხანჩალის ტბის ნაპირები დაბალია. ტბის ჩრდილოეთი ნაწილიდან გამოედინება მდინარე აგრიჩაი, რომელიც უერთდება მდინარე ფარავანს სოფელ ყაურმასთან. ხანჩალის დაცლა ხდება წყლის დონის მარეგულირებელი არხებითაც. ხანჩალის ტბა ყველაზე დაბალი სიღრმეებით ხასიათდება ჯავახეთის მთიანეთის ტბებს შორის. მისი ფსკერი სწორია და დაფარულია შლამის სქელი ფენით, რომლის სიმძლავრე 30 მეტრს აღემატება. ტბაში კარგად არის გავრცელებული წყლისა და წყლის მოყვარული მცენარეულობა. წლის თბილ პერიოდში ტბაზე დიდი რაოდენობით იყრის თავს წყალხმელეთა გადამფრენი ფრინველები. ტბის დონის ამპლიტუდა წლის განმავლობაში 1 მეტრს აღწევს. ამჟამად ტბა დამბის მეშვეობით გაყოფილია ორ ნაწილად. ერთი ნაწილი ფაქტობრივად დამშრალია და მას ადგილობრივი მოსახლეობა იყენებს საძოვრებად და სათიბად, ხოლო მეორეში შენარჩუნებულია წყლის გარკვეული რაოდენობა. ხანჩალის ტბა მოქცეულია ხანჩალის ტბის აღკვეთილის შემადგენლობაში, რომლის საერთო ფართობია 839 ჰექტარი. ტბა თითქმის მთლიანად წყლის მცენარეებითაა დაფარული. გამდინარეა, წყალი მტკნარია, მოყავისფრო. მარილიანობა — 110 მგ/ლ. ყინულითაა დაფარული ნოემბრის ბოლოდან აპრილის ბოლომდე. თევზი ცოტაა. ტბის წყალშემკრები აუზის მცენარეული საფარი ძირითადად წარმოდგენილია ბალახეული ფორმაციებით. ტბის ირგვლივ გაშენებულია ქალაქ ნინოწმინდის რამდენიმე უბანი და სოფლები: დიდი ხანჩალი და პატარა ხანჩალი. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 223. ↑ 2.0 2.1 ილია აფხაზავა, ქართული საბჭოთა ენციკლოპედია, ტ. 11, თბ., 1987. — გვ. 433. ↑ 3.0 3.1 3.2 ნინოწმინდის მუნიციპალიტეტის საბაზისო კვლევა. დაარქივებულია ორიგინალიდან — 2018-11-12. ციტირების თარიღი: 2017-07-12. ↑ მაჭარაშვილი ირაკლი. ჯავახეთის წყალჭარბი ეკოსისტემები. თბ., 2004 ↑ ფარავნის ტბა ჯავახეთის დაცულ ტერიტორიაში არ შევა
Lily of the Valley

"Lily of the Valley" — ბრიტანული როკ-ჯგუფ Queen-ის სიმღერა. 1975 წელს იგი გამოვიდა ჯგუფის სხვადასხვა სინგლების B-მხარეზე. სიმღერაში ჯგუფის ვოკალისტი და ლიდერი ფრედი მერკური უკრავს ფორტეპიანოზე და ასრულებს ყველა ვოკალურ ნაწილი. კომპოზიციაში არის მინიშნება „Seven Seas of Rhye“-ზე, სტრიქონით „messenger from Seven Seas has flown to tell the King of Rhye he's lost his throne“. როგორც „Lily of the Valley“, ასევე „Tenement Funster“ და „Flick of the Wrist“ ჯგუფმა Dream Theater ქავერ-ვერსიების სახით შეიტანა ალბომის Black Clouds & Silver Linings დამატებებში. ↑ Black Clouds & Silver Linings (Special Edition) Allmusic. Retrieved 1 September 2011
დედაქალაქი

დედაქალაქი — სახელმწიფოს ან სხვა ადმინისტრაციული ტერიტორიის (ოლქის, პროვინციის, ავტონომიური ერთეულის) მთავარი ქალაქი, სადაც როგორც წესი განლაგებულია ხელისუფლებისა და მმართველობის უმაღლესი ორგანოები: პრეზიდენტის, მონარქის, გუბერნატორის რეზიდენცია, პარლამენტი, ცენტრალური სამინისტროები და უწყებები, ქვეყნის უმაღლესი სასამართლო და სხვა. დედაქალაქი ხშირად ცალკე ადმინისტრაციულ ერთეულად არის გამოყოფილი, მაგალითად ქალაქ ვენას კონსტიტუციით მინიჭებული აქვს მხარის სტატუსი. დედაქალაქი შეიძლება არ იყოს ქვეყნის ყველაზე დიდი ქალაქი. ამის მაგალითებია ანკარა თურქეთში, ვაშინგტონი აშშ-ში, კანბერა ავსტრალიაში და სხვა. უფრო მეტიც, უკანასკნელ ათწლეულებში შეიმჩნევა ტენდენციები დედაქალაქის გადატანისა მცირე სიდიდის ქალაქებში (ასტანა ყაზახეთში, დოდომა ტანზანიაში, იამუსუკრო კოტ-დ’ივუარში) ან სრულიად ახალი დედაქალაქების მშენებლობისა (ბრაზილია, ისლამაბადი). ზოგიერთ ქვეყანაში პრაქტიკულად აღიარებულია ორდედაქალაქიანობა: ნიდერლანდების ოფიციალური დედაქალაქია ამსტერდამი, მაგრამ მთავრობა და უმაღლესი სასამართლო ჰააგაშია განთავსებული, ანალოგიური ვითარებაა ბოლივიაში (სუკრე — კონსტიტუციური დედაქალაქია, ლა-პასი — ფაქტობრივი), კოტ-დ’ივუარში (იამასუკრო და აბიჯანი), შრი-ლანკაში, ჩილეში, მალაიზიაში, სამხრეთ აფრიკის რესპუბლიკაში. მსოფლიოს ქვეყნების დედაქალაქები ვიკისაწყობში არის გვერდი თემაზე: დედაქალაქი ევროპის დედაქალაქების რეიტინგი 2009 დაარქივებული 2012-01-20 საიტზე Wayback Machine. დედაქალაქების შედარება დაარქივებული 2016-04-11 საიტზე Wayback Machine. ↑ სუხარევი, ა. ი., დიდი იურიდიული ლექსიკონი, Инфра-М, 2003.
NTSC

NTSC (ტერმინის National Television System Committee აბრევიატურა, ქართ. ეროვნული სატელევიზიო სისტემის კომიტეტი) — ანალოგური სატელევიზიო სისტემა. იგი გამოიყენება აშშ-ში, სამხრეთ ამერიკის ნაწილებში (ბრაზილია, არგენტინა, ურუგუაი, ფრანგული გუიანა), მიანმარში, სამხრეთ კორეაში, ტაიავანში, იაპონიაში, ფილიპინებზე და წყნარი ოკეანეს ზოგიერთ ტერიტორიაზე. სტანდარტი შემუშავებული იქნა 1941 წელს. აშშ საკაბელო არხების სიხშირეები TVTower.com - კომერციული ტელევიზიების სიხშირეები
იასონ აბაშიძე

იასონ ლევანის ძე აბაშიძე (დ. 28 მარტი (10 აპრილი), 1904, სოფ. ზემო ალვანი, ახმეტის რაიონი — გ. 5 თებერვალი, 1990, თბილისი) — ქართველი მეტყევე. 1928 წელს დაამთავრა თსუ აგრონომიული ფაკულტეტის სატყეო განყოფილება. 1960–1982 წლებში იყო საქართველოს სასოფლო-სამეურნეო ინსტიტუტის ზოგადი მეტყევეობისა და დენდროლოგიის კათედრის გამგე. დაამუშავა საქართველოს ტყის კულტურების განვითარების, დენდროლოგიისა და მთიან ადგილებში სატყეო მეურნეობის წარმოების საკითხები. აბაშიძე იყო სოფლის მეურნეობის მეცნიერებათა დოქტორი (1959), საქართველოს სსრ დამსახურებული მოღვაწე (1964), სკკპ-ს წევრი. დაჯილდოებულია „საპატიო ნიშნის“ ორდენითა და მედლებით. ქართული საბჭოთა ენციკლოპედია, ტ. 1, თბ., 1975. — გვ. 20. ენციკლოპედია „საქართველო“, ტ. 1, თბ., 1997. — გვ. 22. იასონ აბაშიძე — საქართველოს ბიოგრაფიული ლექსიკონი
კოჩაბამბა

კოჩაბამბა — ქალაქი ცენტრალურ ბოლივიაში. მდებარეობს ანდებში, ამავე სახელწოდების ხეობაში. ქალაქი კოჩაბამბის დეპარტამენტის დედაქალაქი და ბოლივიის სიდიდით მეოთხე ქალაქია. 2008 წლის მონაცემებით, მისი მოსახლეობა 608.276 ხოლო მისი მეტროპოლიის 1,000,000 ადამიანს შეადგენს. სახელი მომდინარეობს კეჩუას სიტყვების ნაერთიდან: qucha - ტბა და pampa - ღია ვაკე. კოჩაბამბამ უმასპინძლა „კლიმატის ცვლილებასთან დაკავშირებულ მსოფლიო ხალხთა კონფერენციის“ პირველ სხოდმას. ქალაქის თანამედროვე ტერიტორიაზე პირველი ესპანური დასახლებები 1542 წელს გაჩნდა. ბოლივიის ქალაქების სია ქართული საბჭოთა ენციკლოპედია, ტ. 6, თბ., 1983. — გვ. 7-8. კოჩაბამბის გზამკვლევი დაარქივებული 2014-12-22 საიტზე Wayback Machine. კოჩაბამბის ამინდი დაარქივებული 2020-10-06 საიტზე Wayback Machine. ისტორია დაარქივებული 2007-01-05 საიტზე Wayback Machine. (ესპანური) Cbba.info ქალაქის რუკა დაარქივებული 2020-10-23 საიტზე Wayback Machine. ↑ http://www.ine.gob.bo/index.php/notas-de-prensa-y-monitoreo/item/592-sacaba-principal-productor-de-papa-en-cochabamba ↑ World Gazetteer. დაარქივებულია ორიგინალიდან — 2012-12-05. ციტირების თარიღი: 2012-12-05. ↑ Diccionario Bilingüe Iskay simipi yuyayk'ancha